Πρακτικό της υπ’ αριθμ. 1099

Συνεδριάσεως του Διοικητικού Συμβουλίου της εταιρείας με την επωνυμία

**«ΕΤΑΙΡΕΙΑ ΕΛΛΗΝΙΚΩΝ ΞΕΝΟΔΟΧΕΙΩΝ ΛΑΜΨΑ Α.Ε.»**

και αρ. Γ.Ε.ΜΗ. 000223101000

---------------------------

Το Διοικητικό Συμβούλιο της εταιρείας με την επωνυμία «**ΕΤΑΙΡΕΙΑ ΕΛΛΗΝΙΚΩΝ ΞΕΝΟΔΟΧΕΙΩΝ ΛΑΜΨΑ Α.Ε.**» (εφεξής η «**Εταιρεία**»), κατόπιν προσκλήσεως του Πρόεδρου, συνήλθε σήμερα την **29η Ιουlίου 2021**, ημέρα Πέμπτη και ώρα 16:00 μ.μ. στα γραφεία της Εταιρείας στην Αθήνα (Βασ. Γεωργίου Α’ αριθμ. 1).

Παρέστησαν οι εξής σύμβουλοι:

|  |  |  |
| --- | --- | --- |
| **1.** | Χλόη Λασκαρίδη |  |
| **2.** | Αναστάσιος Χωμενίδης |  |
| **3.** | Νικόλαος Νανόπουλος |  |
| **4.** | Βασίλειος Θεοχαράκης |  |
| **5.** | Σουζάνα Λασκαρίδη-Ντουλάκη |  |
| **6.** | Γεώργιος Γαλανάκις |  |
| **7.** | Μαρία Δαμανάκη |  |
| **8.** | Τιμόθεος Ανανιάδης |  |
| **9.** | Αικατερίνη Μαρία Καρατζά |  |

Δεδομένου ότι παρίστανται όλα τα μέλη του Διοικητικού Συμβουλίου, πλην του κ. Τόμας Μίλλερ, το Διοικητικό Συμβούλιο βρίσκεται σε απαρτία και εγκύρως συνεδριάζει.

Της συνεδριάσεως προεδρεύει ο κ. Γεώργιος Γαλανάκις, τα δε πρακτικά τήρησε ο Γραμματέας, κ. Εμμανουήλ Ι. Δρυλλεράκης.

Στη συνέχεια το Δ.Σ. εισέρχεται στην εξέταση των κάτωθι θεμάτων της ημερησίας διατάξεως.

**Θέμα Πρώτο: Συγκρότηση του Διοικητικού Συμβουλίου σε σώμα.**

Κατόπιν της με σημερινή ημερομηνία εκλογής του παρόντος Δ.Σ. και τον ορισμό ως ανεξάρτητων μελών του Διοικητικού Συμβουλίου της Εταιρείας κατά την του άρθρου 9 παρ. 1 &2 του Ν. 4706/2020 των κ.κ. Νικόλαου Νανόπουλου, Μαρίας Δαμανάκη και Αικατερίνης Μαρίας Καρατζά από την Τακτική Γενική Συνέλευση των Μετόχων της Εταιρείας, το Διοικητικό Συμβούλιο ομόφωνα και παμψηφεί αποφασίζει να συγκροτηθεί σε σώμα ως εξής:

|  |  |  |  |  |  |  |
| --- | --- | --- | --- | --- | --- | --- |
| **Όνομα** | **Επων.** | **Ιδιότητα** | **Ον. Πατρός/**  **Μητρός** | **Διευθυνση** | **Αριθμός Α.Τ./εδκ** | **ΑΦΜ** |
| Χλόης | Λασκαρίδη | Πρόεδρος- Εκτελεστικό Μέλος | Αθανάσιος/Αλεξάνδρα | ……………. | ……………. | ……………. |
| Αναστάσιος | Χωμενίδης | Διευθύνων Σύμβουλος – Εκτελεστικό Μέλος | Γεώργιος/Μαρία | ……………. | ……………. | ……………… |
| Νικόλαος | Νανόπουλος | Αντιπρόεδρος- - Ανεξάρτητο Μη Εκτελεστικό Μέλος | Κωνσταντίνος/Ρέα | ……………. | ……………. | ……………. |
| Thomas (Τόμας) | (Miller) Μίλλερ | Μη Εκτελεστικό Μέλος | Λουίς/Μπάρμπαρα | ……………. | ……………. | ……………. |
| Βασίλειος | Θεοχαράκης | Μη Εκτελεστικό- Μέλος | Νικόλαος/ Άννα | ……………. | ……………. | ……………. |
| Σουζάννα | Λασκαρίδη –  Ντουλάκη | Μη Εκτελεστικό Μέλος | Παναγιώτης/Μαριλένα- Δωροθέα | ……………. | ……………. | ……………. |
| Γεώργιος | Γαλανάκις | Μη Εκτελεστικό Μέλος | Εμμανουήλ/Λαμπρινή | ……………. | ……………. | ……………. |
| Μαρία | Δαμανάκη | Ανεξάρτητο Μη Εκτελεστικό Μέλος | Θεόδωρος/ Ελευθερία | ……………. | ……………. | ……………. |
| Τιμόθεος | Ανανιάδης | Μη Εκτελεστικό Μέλος | Θεόδωρος/ Ελένη | ……………. | ……………. | ……………. |
| Αικατερίνη Μαρία | Καρατζά | Ανεξάρτητο Μη Εκτελεστικό Μέλος | Θεόδωρος/ Όλγα Θεοφανώ | ……………. | ……………. | ……………. |

Γραμματέας του Διοικητικού Συμβουλίου παραμένει ο κ. Εμμανουήλ Δρυλλεράκης, τον οποίο το Διοικητικό Συμβούλιο εξουσιοδοτεί ομόφωνα να εκδίδει αντίγραφα οιωνδήποτε εγγράφων της Εταιρείας καθώς και αντίγραφα των Πρακτικών των Συνεδριάσεων του Διοικητικού Συμβουλίου και της Γενικής Συνέλευσης των Μετόχων.

Κατόπιν των ανωτέρω, επισημαίνεται ότι πληρούται η προϋπόθεση του άρθρου 8 παρ. 2 του Ν.4706/2020, σύμφωνα με το οποίο ορίζεται ότι στην περίπτωση που ο Πρόεδρος του Δ.Σ. είναι εκτελεστικό μέλος ως αντιπρόεδρος ορίζεται υποχρεωτικά μη εκτελεστικό μέλος.

Επιπρόσθετα, το Διοικητικό Συμβούλιο της Εταιρείας αποφασίζει με την παρούσα ομόφωνα ότι σε περίπτωση απουσίας ή κωλύματος της Προέδρου κας Χλόης Λασκαρίδη, η τελευταία θα αναπληρώνεται ως προς όλες τις αρμοδιότητές της από τον κ. Αναστάσιο Χωμενίδη, Διευθύνοντα Σύμβουλο –Εκτελεστικό Μέλος.

Περαιτέρω, επισημαίνεται ότι το Διοικητικό Συμβούλιο της Εταιρείας απέδωσε στο ανεξάρτητο μέλος του Διοικητικού Συμβουλίου, που εξελέγη μέλος της Επιτροπής Ελέγχου της Εταιρείας δυνάμει της από 29.07.2021 απόφασης της Τακτικής Γενικής Συνέλευσης των μετόχων της Εταιρείας, ήτοι τον κ. Νανόπουλο, την ιδιότητα του μη εκτελεστικού μέλους Δ.Σ.

Περαιτέρω, το Διοικητικό Συμβούλιο εξέτασε και διακρίβωσε ότι:

1. Πληρούνται οι απαιτήσεις των άρθρων 3 και 5 του ν. 4706/2020, περί επαρκούς εκπροσώπησης ανά φύλο στο Διοικητικό Συμβούλιο και ο επιβαλλόμενος εκ του νόμου αριθμός των προτεινομένων ανεξάρτητων μη εκτελεστικών μελών αυτού,

2. τα εκλεγέντα μέλη του Διοικητικού Συμβουλίου διαθέτουν τη θεωρητική κατάρτιση, τα κατάλληλα ακαδημαϊκά και επαγγελματικά προσόντα, τις δεξιότητες και ικανότητες, τα εχέγγυα ήθους, φήμης και ακεραιότητας, την ανεξαρτησία κρίσης, επαρκή χρόνο και την εμπειρία για την εκτέλεση των καθηκόντων που πρόκειται να τους ανατεθούν,

3. δεν συντρέχει οιοδήποτε κώλυμα ή ασυμβίβαστο στο πρόσωπο των υποψηφίων μελών του Διοικητικού Συμβουλίου, σύμφωνα με τις διατάξεις του ν. 4706/2020, του Εσωτερικού Κανονισμού Λειτουργίας της Εταιρείας, του εφαρμοζόμενου Κώδικα Εταιρικής Διακυβέρνησης και της Πολιτικής Καταλληλότητας, η οποία εγκρίθηκε από την Τακτική Γενική Συνέλευση των μετόχων της εταιρείας της 29ης Ιουλίου 2021, και

4. τα εκλεγέντα ως ανεξάρτητα μη εκτελεστικά μέλη πληρούν τις προϋποθέσεις και τα κριτήρια ανεξαρτησίας που προβλέπονται στις διατάξεις του ισχύοντος νομοθετικού πλαισίου (άρθρο 9 παρ. 1 και 2 του ν. 4706/2020) ήτοι:

(α) δεν κατέχουν άμεσα ή έμμεσα ποσοστό δικαιωμάτων ψήφου μεγαλύτερο του 0,5% του μετοχικού κεφαλαίου της Εταιρείας και

(β) είναι απαλλαγμένα από οιαδήποτε σχέση εξάρτησης με την Εταιρεία ή συνδεδεμένα με αυτή πρόσωπα, όπως αυτή (σχέση εξάρτησης) στην παρ. 2 του άρθρου 9 του ν. 4706/2020 και ουδεμία οικονομική, επιχειρηματική, οι-κογενειακή ή άλλου είδους σχέση διατηρούν, η οποία δύναται να επηρεάσει τις αποφάσεις και την ανεξάρτητη, αντικειμενική και αμερόληπτη κρίση τους.

Η θητεία του νεοεκλεγέντος Διοικητικού Συμβουλίου είναι τριετής ήτοι μέχρι την 29.07.2024 και παρατείνεται αυτόματα μέχρι τη λήξη της προθεσμίας εντός της οποίας πρέπει να συνέλθει η αμέσως επόμενη τακτική Γενική Συνέλευση και μέχρι τη λήψη της σχετικής απόφασης (σύμφωνα με το άρθρο 13 του καταστατικού της Εταιρείας).

**Θέμα Δεύτερο: Εξουσίες εκπροσώπησης της Εταιρείας.**

………………………….

Μετά από αυτά και μη υπάρχοντος άλλου θέματος προς συζήτηση λύεται η Συνεδρίαση.

|  |  |  |
| --- | --- | --- |
| Η ΠΡΟΕΔΡΟΣ |  | Ο ΑΝΤΙΠΡΟΕΔΡΟΣ |
| \_\_\_\_\_\_\_\_\_\_\_\_\_\_ |  | \_\_\_\_\_\_\_\_\_\_\_\_\_\_ |
| Χ. ΛΑΣΚΑΡΙΔΗ |  | Ν. ΝΑΝΟΠΟΥΛΟΣ |
|  | ΤΑ ΜΕΛΗ |  |
| \_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_ |
| Α. ΧΩΜΕΝΙΔΗΣ | Γ. ΓΑΛΑΝΑΚΙΣ | ΤΙΜΟΘΕΟΣ ΑΝΑΝΙΑΔΗΣ |
|  |  |  |
| \_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_ |
| Σ. ΛΑΣΚΑΡΙΔΗ-ΝΤΟΥΛΑΚΗ | Β. ΘΕΟΧΑΡΑΚΗΣ | ΜΑΡΙΑ ΔΑΜΑΝΑΚΗ |
| \_\_\_\_\_\_\_\_\_\_\_\_\_\_ |  |  |
| ΑΙΚΑΤΕΡΙΝΗ ΜΑΡΙΑ ΚΑΡΑΤΖΑ |  |  |
|  |  |  |

# Ακριβές Αντίγραφο

# εκ του βιβλίου πρακτικών Δ.Σ. της Εταιρείας

**«ΕΤΑΙΡΕΙΑ ΕΛΛΗΝΙΚΩΝ ΞΕΝΟΔΟΧΕΙΩΝ ΛΑΜΨΑ Α.Ε.»**

# Αθήνα, 29.07.2021

# Ο ΓΡΑΜΜΑΤΕΑΣ

\_\_\_\_\_\_\_\_\_\_\_\_\_\_\_\_\_\_\_\_

ΕΜΜ. ΔΡΥΛΛΕΡΑΚΗΣ